Downloaded from YTS.MX
Official YIFY movies site: YTS.MX
हमें दैत्यों को दूर और उनकी जगह पर रखना चाहिए।
इसलिए हम उनसे शायद ही कभी सवाल पूछते हैं,
कहीं वे जवाब ना दे दें और हमारे विश्वास को तोड़कर हमें डरा ना दें।
चार्ल्स बोडेन
फ़ैदम
फ़्रेडरिक साउंड अलास्का
डॉ. मिशेल फ़ोरने
"मैं एक वार्तालाप शुरू करने की कोशिश कर रही हूँ,"
सबसे आसान शब्दों में ऐसा कह सकते हैं।
मैं समुद्र में एक स्पीकर डालकर एक व्हेल से बात करूँगी
और उम्मीद है वह मुझे जवाब देगी।
अगर यह काम सफल रहा,
यह पहला प्रयोग होगा
जहाँ हमने सफलतापूर्वक एक हंपबैक व्हेल से बात की होगी।
जहाँ एक ओर मिशेल हंपबैक व्हेल से संपर्क करने की कोशिश कर रही है,
एक और वैज्ञानिक पता लगा रही है
कि उनके संपर्क अंतराल और समय में
कितनी दूर तक फैले हैं।
यूनिवर्सिटी ऑफ़ सेंट एंड्रयूज़ स्कॉटलैंड
डॉ. एलेन गारलैंड
लोग 40-50 सालों से हंपबैक व्हेल के गीत का अध्ययन कर रहे हैं।
और तब भी, किसी को वाक़ई पता नहीं है कि वे क्यों गाती हैं।
चिड़ियाँ गाती हैं।
और दूसरी व्हेल गाती हैं।
लेकिन हंपबैक का गीत... और भी विस्तृत है।
उनकी एक लय है।
समयबद्ध साँसें हैं।
तुकबंदी और दोहराव है।
घंटों लंबे पैटर्न के भीतर पैटर्न हैं।
जिनकी कोई स्पष्ट शुरुआत या अंत नहीं है।
मेरे ख़्याल से हंपबैक गीत एक जटिल संवाद है...
उस पैमाने पर जिसका हमारी जानकारी में कोई अनुरूप नहीं है।
सिवाय हमारे।
मेरे सौतेले पिता एक क्लासिकी पियानो वादक थे।
कॉर्नेल यूनिवर्सिटी इथाका, न्यूयॉर्क
जब उन्होंने मुझे पियानो सिखाना शुरू किया,
उन्होंने मुझसे कहा कि एक सुर बजाओ और आँखें बंद करके सुनो...
जब तक ध्वनि बंद ना हो जाए।
वह चाहते थे मैं अनुभव करके ध्वनि को समझूँ।
यह ज़मीन पर कहीं ज़्यादा आसान होता है।
तो तब तुम जाकर टाइमर शुरू करना।
कॉर्नेल बायोअकूस्टिक्स इंजीनियरिंग और निर्माण कार्यालय
यह प्रणाली इस बक्से से संपर्क करती है?
व्हेलों को सुनाने के लिए
प्लेबैक फ़ाइलें बनाने की शुरुआत करने से भी पहले हमें इसकी नींव बनाने में दस साल लगे।
-बढ़िया। यह चल रही है। -बढ़िया।
ओह, हाँ।
-यह काम कर रहा है? -हाँ। बहुत अच्छे से।
-बढ़िया। अच्छा है। -ठीक है।
-पावर चालू है? -पावर चालू है।
हाँ।
हाँ, इसी के साथ हमें दिक़्क़त होगी।
यही है। यही है... यही वह प्लेबैक पुकार है।
यह वही पुकार है जिसे हम बजाएँगे...
या उन पुकारों में से एक।
हाँ, हमें इसे थोड़ा सा ठीक करना होगा।
हाँ। मतलब, हम आवाज़ कम कर सकते हैं।
शायद...
कुछ विकृत हो रहा है। तुम्हें शायद ठीक करना पड़ेगा।
-हाँ, यह रिकॉर्डिंग से विकृत हो रहा है। -ओह, ठीक है।
हाँ। यह रिकॉर्डिंग से विकृत हो रहा है।
यह रिकॉर्डिंग फ़िल्टर नहीं की गई हैं, इन्हें बिल्कुल भी ठीक नहीं किया गया है।
यह अच्छा है।
-कुछ ठीक नहीं है। -नहीं। कुछ ठीक नहीं है।
मैं व्हेल को झाँसा देने की कोशिश कर रही हूँ।
मुझे यह साफ़ बता देना चाहिए।
मैं हंपबैक को यह यक़ीन दिलाने की कोशिश कर रही हूँ
कि पानी में एक और व्हेल है जो गा रही है।
हम बस कुछ चीज़ों के बारे में विचार कर रहे थे, और शायद हमने पता लगा...
कॉर्नेल बायोअकूस्टिक्स लैब
तो पहले किए गए प्लेबैक प्रयोगों में ग़लती से कई ख़राब आवाज़ें हुई थीं।
यह ऐसे काम करता है। आधे आयत तक यह असली गीत है।
पिछली बार जब प्लेबैक किए गए थे,
हंपबैक व्हेल की आवाज़ सुनने में बहुत अजीब लग रही थी।
और यह फिर से बनाया हुआ है।
और तब वे सोच रहे थे किसी व्हेल ने जवाब क्यों नहीं दिया।
-तुम्हें सब साफ़ करना होगा। -हाँ, सारा शोर हटाना होगा।
और यह वेवफॉर्म है।
नीला वाला जो हमने डाला है और लाल वह है जो हम अभी सुन रहे हैं।
-और लाल वह है जो हम अभी सुन रहे हैं। -हाँ।
और तुम दरअसल बस एक सिग्नल से काम कर रही हो?
तो तुम्हें स्पेक्ट्रोग्राम में कोई दिक़्क़त नहीं हुई?
सारा शोर और विकृतियाँ हटा दी जाएँगी।
यह बढ़िया विचार है।
मुझे बस एक समस्या दिखती है कि ज़्यादातर हंपबैक पुकारें तान संबंधी नहीं होती हैं।
मतलब, वे आयाम-व्यवस्थित पुकारें होती हैं।
और वे छोटी होती हैं। तो उनमें से बहुत सारी बस ऐसी...
पुकारें हैं जो लयबद्ध और तान संबंधी नहीं हैं।
यह शानदार है।
तुम वाक़ई बहुत बढ़िया करती हो।
तो बात बस, फिर से, मेरे हिसाब से, स्पष्टता की होगी।
-मेरे ख़्याल से हमें कोशिश करनी चाहिए। -हाँ।
अगर आप दुनिया भर की सभी व्हेलों को एक ही समय में एक साथ सुनें,
उनमें से ज़्यादातर पुकारें होंगी।
कभी-कभी वे श्रृंखला में होती हैं जिनका क्रम बदलता है।
कभी-कभी वे एक-एक करके होती हैं।
ड्रॉपलेट पुकार
लेकिन वे छोटी होती हैं।
स्वॉप पुकार
और हम उन्हें बहुत कम समझते हैं।
ग्राउल पुकार
लेकिन सभी हंपबैक पुकारों में...
टीपी पुकार
...मेरे ख़्याल से एक सबसे ज़रूरी है।
व्हूप।
यह पुकार, हमारे ख़्याल से, सभी व्हेल करती हैं।
यह ऐसा जानवर है जिसमें अनगिनत पुकार करने की क्षमता है।
यह पुकार इतनी अनूठी क्यों है?
यह पुकार इतनी ख़ास क्यों है?
इसे पता लगाने का सबसे अच्छा तरीका है
कि इसे एक व्हेल को सुनाया जाए और देखा जाए वह कैसे जवाब देती है।
मैं इसी सवाल की तैयारी करती आ रही हूँ।
यही है जिसकी मैंने पैरवी की थी जब मैं 25 साल की थी और इसकी शुरुआत की थी।
और अपने डॉक्टरेट की शुरुआत में मैंने इसी की तैयारी की थी।
और मुझे यह सुनिश्चित करना है इसके विज्ञान में कोई ग़लती ना हो।
यह हमारी समझ की शुरुआत ही है
कि हंपबैक व्हेल दुनिया को किस नज़रिए से देखती हैं।
और हंपबैक व्हेल ध्वनि के ज़रिये एक-दूसरे को किस नज़रिए से देखती हैं।
मिशेल यह जाँच करने के लिए
अलास्का की यात्रा करेगी कि क्या हंपबैक व्हेल एक-दूसरे से
संपर्क करने के लिए व्हूप पुकार का इस्तेमाल करती हैं।
मेरी माँ को समुद्र बहुत पसंद था।
और वह हमेशा से एक समुद्र वैज्ञानिक बनना चाहती थीं,
लेकिन औरतों को जहाज़ों पर जाने की अनुमति नहीं थी।
तो वह उसकी बजाय एक भूगोलज्ञ बन गईं।
समुद्र के लिए उनका लगाव कभी कम नहीं हुआ, और उन्होंने बेशक़...
वह मुझे भी दे दिया।
समुद्री स्तनपायी अनुसंधान विभाग
बिल्कुल। यह एक ज़रूरी चीज़ है।
अजीब पर ध्यान देना, अलग पर ध्यान देना, यही सबसे अच्छी चीज़ है जो हम कर सकते हैं।
क्योंकि वह हमें साफ़ दिखाई दे जाएगा
अगर हम इन व्यक्ति-विशेष अंतरों को देखेंगे।
ध्यान देंगे।
वैज्ञानिकों को हमेशा लगता था यह गीत सिर्फ़ संसर्ग के लिए इस्तेमाल होते हैं।
यह एक बढ़िया पैटर्न है।
तो, एक वायलिन, एक भौंक,
और मुझे पक्का यक़ीन है वह एक व्हूप होगा।
तो ये, मतलब, तीन बेहतरीन उदाहरण...
पर जब मैं दक्षिण पसिफ़िक से एक दशक की रिकॉर्डिंग सुन रही थी,
मैंने देखा कि सैकड़ों मील दूर समुदायों में
एक जैसे गीत सुनाई दे रहे थे।
लेकिन यह ज़रूरी है कि हमें ढाँचा दिखाई दे रहा है।
तो यह एक बड़ी चीख़ है, और फिर एक कम आवृत्ति वाला भाग,
फिर एक बड़ी चीख़ और फिर एक कम आवृत्ति।
और तो, अगर इसके बारे में ढाँचे के रूप में सोचें...
मेरी समझ में आया कि यह गीत ज़रूर संसर्ग से बढ़कर हैं।
गीत में छोटे बदलाव किए जाते हैं।
और फिर सभी गायक उन बदलावों को सीख लेते हैं और नया गीत तैयार हो जाता है।
उसका अर्थ और जटिल हो जाता है।
फिर गीतों को दूर बसे समुदायों तक पहुँचा दिया जाता है।
और जैसे-जैसे यह दोहराया जाता है,
यह सैकड़ों व्हेलों की सामूहिक आवाज़ का आकार बन जाते हैं।
यह सब एक सांस्कृतिक घटना है।
तो, ऑस्ट्रेलिया से,
यह पहले न्यू कैलेडोनिया पहुँचता है, जो 800 मील दूर है।
वे सब कुछ महीनों में ही गीत सीख जाते हैं,
जो कमाल की बात है कि जानवर इतनी तेज़ी से
इतनी लंबी, जटिल चीज़ सीख जाते हैं।
हर बार यह गीत पश्चिम से पूर्व की ओर जाते हैं,
व्हेलों के महासागर को संस्कृति से जोड़ते हैं।
मैं एक नक़्शा बनाने की कोशिश कर रही हूँ
कि दक्षिण पसिफ़िक में कहाँ गीत साझा किए जाते हैं।
उसके छोर पता लगाने के लिए।
यह पता लगाने के लिए कि यह हंपबैक संस्कृति कहाँ ख़त्म होती है।
एलेन फ्रेंच पोलिनेशिया की यात्रा करने की तैयारी करती है,
यह देखने के लिए कि क्या व्हेल वहाँ भी वह गीत गा रही हैं
जिसका वह पीछा कर रही है।
मैट लिली एलेन का पति
-बस? नहीं। -नहीं, मेरे ख़्याल से काफ़ी है। इसे भर दो।
चलो, ज़िन। यह क्या है?
यहाँ ऊपर।
तुम्हें क्या लगता है, ज़िन?
ठीक लग रहा है?
क्षेत्र कार्य हमेशा मुश्किल होता है,
क्योंकि आप अपने प्रियजनों से दूर होते हैं।
लेकिन मैंने सोचा...
कभी-कभी, मैं मैट को अपने साथ कार्यस्थल पर लाने में सफल रही हूँ।
और हमें पता चला उसे जहाज़ों पर मतली हो जाती है।
तो... उससे काम नहीं बना।
तुम्हें स्टोव को बंद करना होगा।
-जानती हूँ, जानती हूँ! -धुआँ देखा?
क्या तुमने खोला था... हाँ।
पहला क़दम, एलेन हमेशा धुएँ की चेतावनी सक्रिय कर देती है।
-तुम ठीक हो? -हाँ।
शुक्रिया, दोस्त।
मुझे पता भी नहीं कहाँ से शुरुआत करूँ। ठीक है।
-काम बाँटो, एलेन। -माफ़ करना?
काम बाँटो। मुझे काम दे दो।
ठीक है।
क्या तुम मेरे सब कपड़े ला सकते हो जो सूख गए हैं?
हाँ, ला सकता हूँ।
पता है, जल्द ही हमारी बातचीत बहुत कम होने वाली है,
और वह बहुत बुरा है।
और यह बहुत मुश्किल है।
और मेरे ख़्याल से यह तुम्हारे लिए ज़्यादा मुश्किल है,
क्योंकि मैं हमेशा लोगों से घिरी रहती हूँ... दल के लोगों से।
साथ ही, तुम्हारे पास करने को कुछ है, है ना?
क्षेत्र कार्य में वाक़ई कोई आराम नहीं होता है।
जब आप किसी चीज़ में दिलचस्पी रखते हैं और उसके बारे में वाक़ई उत्साहित होते हैं,
ज़ाहिर है आप वह करना चाहेंगे।
मुझे क्षेत्र कार्य बहुत पसंद है।
मुझे इससे बहुत ख़ुशी मिलती है और मुझे यह बहुत पसंद है।
और मैं उसे बंद करना नहीं चाहूँगी,
लेकिन घर से जाना वाक़ई मुश्किल होता है।
मेरे ख़्याल से इसके बारे में ना सोचना ही सबसे अच्छा रहेगा।
ठीक है।
यहाँ आओ।
सब हो गया।
होबार्ट खाड़ी अलास्का
क्षेत्र कार्य के पहले दो हफ़्तों के लिए,
मिशेल को एक साथी अन्वेषक और एक छात्र
से सहायता मिलेगी।
चार हाइड्रोफ़ोन। हाँ, हैं। रिमोट। हाँ, है।
कॉलर और जीपीएस इकाई वाले चार वॉटरप्रूफ बैग। हाँ, हैं।
ट्रैकर, है। जहाज़ की जीपीएस इकाई वाला छोटा काला वॉटरप्रूफ बैग, है।
iPad, है। हरा तौलिया बैकपैक में है।
गोल ज़ीरो की बैटरी के साथ चार्जिंग वाले तार
और एक गोल ज़ीरो का सोलर पैनल बैकपैक में हैं।
-ब्लैक पेलिकन। -हाँ, है।
कैमरे के साथ... मैंने आज सुबह ही देखा था।
कैमरा, दूरबीन, नौ-वोल्ट की एक अतिरिक्त बैटरी
और डबल-ए बैटरियाँ सब इसके अंदर हैं।
बढ़िया। बड़ा पीला वॉटरप्रूफ बैग, बरसाती जैकेट, लंच स्नैक।
मैगी नाइट छात्रा अन्वेषण सहायक
है, है, है।
ठीक है। प्लेबैक स्पीकर। चार लाइफ़ जैकेट।
डॉ. लियाना मैथ्यूज़ मरीन इकोलॉजिस्ट
-दो रेडियो। -हाँ, हैं।
-व्यक्तिगत वॉटरप्रूफ बैग और पानी की बोतल। -पानी।
मेरी पानी की बोतलें भरी हुई हैं।
सनस्क्रीन।
ओह, सनस्क्रीन, जो मैंने सूची में लिखा था।
वह बैग में है। हमें अपने चेहरों पर लगा लेना चाहिए।
हम अपना पहला सर्वेक्षण दक्षिण में करेंगे, और उसके बाद उत्तर की ओर बढ़ेंगे।
ठीक है।
जब आप इतनी ख़ूबसूरत जगह पर होते हैं, यह भूलना आसान हो जाता है...
कि व्हेल हमारी नाव पलट सकती हैं।
और पानी इतना ठंडा है कि हम मर सकते हैं।
वहाँ कोई है।
ज़रूर है।
पिछले कुछ मौसमों में, मुझे हफ़्तों तक व्हेल नहीं दिखी हैं।
इस साल हमारे पास 30 का सर्वेक्षण करने के लिए सिर्फ़ एक महीना है।
ठीक है, हाइड्रोफ़ोन, आज 11 अगस्त को दस बजकर 28 मिनट का समय है।
मैं डॉ. लियाना मैथ्यूज़, यहाँ डॉ. मिशेल फ़ोरने के साथ हूँ।
मैं तीन बार ताली बजाऊँगी।
हर प्लेबैक में एक घंटा लगता है।
नीचे, हम हाइड्रोफ़ोन के ज़रिये एक व्हेल की आवाज़ का पीछा करेंगे
जब हमारा स्पीकर व्हूप की आवाज़ बजाएगा।
प्लेबैक शुरू कर रही हूँ।
और ऊपर, हम सब कुछ लिखेंगे जो एक व्हेल हमें करती दिखाई देगी।
इसे "फोकल फॉलो" कहते हैं।
सतह पर दिखने वाले व्यवहार को पानी के नीचे वाली रिकॉर्डिंग से जोड़कर,
मुझे पूरी तस्वीर दिखाई देगी कि व्हेल हमारे प्लेबैक पर कैसी प्रतिक्रिया दे रही है।
-पहली व्हेल दिखने पर शुरुआत होगी। -हाँ।
ऐसा लगता है वह हमारे ठीक बग़ल में ऊपर आ जाएगी।
हाँ।
सर्वेक्षण शुरू करो।
पहला दर्शन। दक्षिण पश्चिम में, 76.2 डिग्री।
फूँक।
जाने दो। छोड़ दो। हमारी व्हेल नहीं है।
-वह हमारी व्हेल नहीं है। -नहीं।
फूँक। पश्चिम में।
पचास दशमलव एक डिग्री।
फूँक। उत्तर पश्चिम में।
गोता। 36.3 डिग्री।
डेढ़ सौ डिग्री।
-वह हमारी व्हेल है। -हाँ। वह हमारी व्हेल है।
ठीक है। पीठ पर सफ़ेद निशान है।
-है ना? -हाँ।
हाँ। उसकी पूँछ देखकर मुझे बेहतर महसूस हुआ।
क्योंकि वह दूसरी व्हेल भी काली पूँछ वाली थी।
मैंने देखा, और मैंने सोचा, "हे भगवान।"
-लेकिन नहीं। यह हमारी व्हेल है। -और वह सही पूँछ थी।
-वह सही पूँछ थी। -हाँ।
काली पूँछ जिसमें चित्तियाँ थीं। ऊपर बार्नेकल थे।
-हाँ। हाँ। -हाँ।
ठीक है। यह हमारे सर्वेक्षण का अंत है।
पहला प्लेबैक पूरा हो गया
-पकड़ लिया। -पकड़ लिया।
पकड़ लिया।
किसी को कोई ऐतराज़ अगर मैं चीज़ वाला ले लूँ?
ले लो।
क्या तुम लोग निराश हो कि मैं हमें वहाँ नहीं ले जा रही हूँ?
-नहीं। -ठीक है।
यह जानबूझकर कर रही हूँ।
वहाँ बहुत सारी व्हेल हैं।
मुझे नहीं लगता हमें वहाँ जाना चाहिए।
वह काफ़ी भ्रामक हो सकता है।
दूसरा प्लेबैक
-वह हमारी व्हेल नहीं है। -सही कहा।
वह हमारी व्हेल नहीं है।
-यह दोनों हमारी व्हेल नहीं हैं। -सही कहा।
ओह, उस छपछपाने वाली व्हेल का क्या?
-हाँ। -वह हमारी व्हेल है।
दिखाई दी। पहला दर्शन, 185.2 डिग्री।
दो सौ डिग्री।
मुझे पक्का यक़ीन है वह हमारी व्हेल है।
मैं उसे दूरबीन से देखने की कोशिश करूँगी।
फूँक।
दक्षिण, 178.5 डिग्री।
-चार सौ। वह पास वाली, हाँ? -हाँ।
-वह हमारी व्हेल नहीं है। -वह हमारी व्हेल नहीं है।
पिछला वाला पूरा दर्शन हटा दो।
इस अध्ययन में असफलता की बहुत गुंजाइश है।
इसका संचालन बहुत पेचीदा है।
जब बहुत सारी व्हेल हों, तो सिर्फ़ एक का पीछा करना बहुत मुश्किल होता है।
मोरिया फ्रेंच पोलीनीशिया
यह विचार कि शायद मैं इस जानकारी में योगदान दे पाऊँगी।
कि यह इस गुत्थी को सुलझाने में मेरा छोटा सा योगदान हो सकता है।
सबसे मुश्किल क्षेत्र कार्य हो या सबसे ख़राब दिन हो,
यह हर सुबह मुझे उठने के लिए प्रेरित करता है।
मैं एक पढ़ाकू वैज्ञानिक हूँ...
जो हमारे ग्रह को समझने की कोशिश कर रही है,
हमारे ग्रह के सभी जानवरों को समझने की कोशिश कर रही है
इससे पहले कि वे लुप्त हो जाएँ।
तुम्हें हाइड्रोफ़ोन का बहुत ज़्यादा अनुभव नहीं है ना?
-ज़्यादा नहीं है। -ठीक है, बढ़िया।
तो, आसान शब्दों में, यह हिस्सा गीला नहीं हो सकता, उस हिस्से को पानी में जाना है।
एलेक्स साउथ पीएचडी छात्र, ज़ूम्यूज़िकोलॉजी
स्टैमिना मोड में इन्हें चालू होने में समय लगता है।
हाँ, ठीक है।
मैं यह इसमें सुन सकती हूँ।
हाँ, यह वाक़ई अच्छा जा रहा है।
तो तुम्हें बस इसके ऊपर टेप लगाना है,
और उसे कसकर लपेटना है लेकिन बहुत ज़्यादा नहीं कसना है।
-ठीक है। -तार का गला नहीं घोंटना है।
ठीक है।
और यह पानी की आवृत्ति से होने वाली गड़गड़ाहट कम करने के लिए है?
-तुम यही कह रही थीं? -हाँ। यह...
-कम आवृत्ति वाले कंपन को कम करता है। -हाँ।
तो, हाँ, यह मेरे सुपरवाइज़र के सुपरवाइज़र ने उन्हें बताया था,
फिर मुझे, और अब मैं अपनी प्रयोगशाला में इस्तेमाल कर रही हूँ।
तो यह...
कह सकते हैं यह ऑस्ट्रेलियाई तकनीक है।
-हाँ। यह एकदम सटीक है। -ठीक है।
अब हमें बस व्हेलों की ज़रूरत है।
रिचमंड फ्रैंक जहाज़ का कप्तान
हाँ, मुझे भी तुम्हें देखकर बहुत ख़ुशी हुई।
-ख़ुशी है कि हम तुम्हारे साथ आ सकते हैं। -बहुत समय हो गया।
जानती हूँ, जानती हूँ। बहुत समय हो गया। हाँ, तो...
मेरे पास बस दो हफ़्ते हैं,
और मुझे अलग-अलग व्हेलों से अच्छी गुणवत्ता वाली रिकॉर्डिंग चाहिए,
ताकि मुझे पता चले क्या गाया जा रहा है।
माफ़ करना। तुम्हें क्या लगता है?
शायद वहाँ कोशिश करनी चाहिए। आवाज़ के लिए, वह बेहतर है।
-हाँ। लगता है... -और उसके बाद हम जा सकते हैं...
हाँ। यही सबसे अच्छा रहेगा।
-अंदर जाने के लिए तैयार? -हाँ, तैयार।
-उसे खोलकर सीधा करो... हाँ। बढ़िया। -यह हो गया।
-ठीक है। अब हम सुनना शुरू करेंगे। -ठीक है।
मैं 95 स्तर पर सुन रही हूँ।
व्हेल की आवाज़ मेरी सुनने की क्षमता से ज़रा सी बाहर है।
शायद हो सकती है, हाँ।
यह ध्वनि संबंधी लुका-छुपी है।
चलो सारे... हाँ, पूरे तार को खोल दो।
क्योंकि यह सीधा नहीं है,
और मैं चाहती हूँ जितनी हो सके उतनी गहराई तक ले जाएँ।
सतह के नीचे, दूसरी व्हेलों को दर्जनों मील दूर तक
गीत सुनाई दे सकता है।
लेकिन एक या दो मील से ज़्यादा में मेरा हाइड्रोफ़ोन साफ़ रिकॉर्ड नहीं कर पाता है।
ठीक है। अब मैं वह बंद करूँगी। अभी दोपहर के बारह बजे हैं।
-उस तरफ़ से महसूस हो रहा है। -हाँ।
व्हेल रीफ़ के बाहर गाती हैं,
लेकिन गहरा पानी इतना विशाल हो सकता है
कि अगर ध्यान नहीं दिया, तो जहाज़ डूब सकता है।
चलो कोशिश करते हैं... वहाँ।
पानी एक रास्ता है, लेकिन यह एक रुकावट भी है।
हम यह पुष्टि कर सकते हैं कि गीत गाये जा रहे हैं,
लेकिन इसकी गुणवत्ता बेहद ख़राब है।
जिसका मतलब वह बहुत दूर है। दुर्भाग्यवश, हम वहाँ नहीं जा सकते हैं।
तीस में से पाँच प्लेबैक पूरे हो गए हैं 24 दिन बाकी हैं
अलास्का में दस साल बिताए और इतनी व्हेल कभी नहीं देखीं।
मेरे ख़्याल से यह प्लेबैक के साथ अन्याय होगा अगर हम...
स्कैन नहीं करेंगे।
मतलब, हम इस जानवर को फोकल फॉलो कर रहे हैं
और इस जानवर के लिए प्लेबैक कर रहे हैं,
लेकिन वह इकलौता जानवर नहीं है जो इस प्लेबैक को सुनेगा।
जिसका मतलब वह जानवर जो करता है वह बदल जाएगा।
क्योंकि तुम और मैं अकेले बात कर रहे हों
इसके मुक़ाबले कि तुम और मैं लोगों के एक दल से बात करे रहे हों,
इससे फ़र्क पड़ेगा कि हम कितना योगदान देंगे।
-हाँ! -और हम कितना ध्यान देंगे।
मेरे ख़्याल से हमें बदलने में दिक़्क़त हो रही है।
बिल्कुल। हमने हफ़्ते बिताए... मैंने महीनों बिताए... मैंने साल बिताए...
-बहुत लंबा समय। -...इन फोकल फॉलो को डिज़ाइन करने में।
-लेकिन जब आप वहाँ पहुँचकर यह करते हैं... -यह बदल जाता है।
...और आप बहुत अलग-अलग चीज़ें देखते हैं...
इससे फ़र्क नहीं पड़ता मैंने इसे डिज़ाइन करने में कितना समय बिताया है।
तो जो कुछ हम प्रकृति में देखते हैं,
उसे बिना बढ़ाए-चढ़ाए, उसके लिए बिना उम्मीद लगाए,
उसके बारे में निश्चित होने का सबसे अच्छा तरीका क्या है?
और मुझे लगता है, उस सवाल के संदर्भ में...
एक प्लेबैक की प्रतिक्रिया पता लगाने का सबसे आसान तरीका होगा स्कैन करना।
बड़ा बदलाव है।
बहुत बड़ा।
-मेरे ख़्याल से हम... -अरे, मैगी।
हम प्रोटोकॉल में कुछ बदलाव कर रहे हैं।
-हम स्कैन करेंगे। -बस स्कैन?
-हाँ। -बस स्कैन?
बस स्कैन।
मैंने सोचा था बस एक व्हेल होगी,
इसलिए सिर्फ़ एक व्हेल की हरकतें देखने की बात एकदम ठीक लगी थी।
उसकी बजाय, यहाँ बहुत सारी व्हेल हैं, जो काफ़ी अप्रत्याशित था।
तो मुझे जानने की ज़रूरत है
कि जब मैं एक व्हूप की आवाज़ करती हूँ, तो हर व्हेल द्वारा किए जाने वाले
व्हूप की संख्या बढ़ती है या नहीं।
और यह करने का सबसे अच्छा तरीका है स्कैन करना।
मैं अपने आसपास दिखने वाली हर व्हेल को टैग करूँगी।
अगर मेरे व्हूप की आवाज़ करने पर, हर व्हेल द्वारा की जा रही
व्हूप की संख्या औसतन बढ़ जाती है...
तो यह वाक़ई पुख़्ता सबूत होगा कि वे संपर्क बनाने के लिए व्हूप का इस्तेमाल करती हैं।
कई व्हेलों के लिए पहला प्लेबैक
प्लेबैक शुरू कर रहे हैं।
ठीक है।
हम थोड़ी दूरी बनाने के लिए उस तरफ़ जाएँगे।
और फिर हम वापस आएँगे। धीरे, हम धीरे-धीरे जाएँगे।
-प्लेबैक से तीस सेकंड दूर हैं। -शुक्रिया। तीस सेकंड।
दल की गिनती, चार। 131 डिग्री, करीब 450 मीटर दूर।
दल की गिनती, दो। 154 डिग्री, करीब 900 मीटर दूर।
दल की गिनती, दो। 145 डिग्री।
-क्या तुम थोड़ा धीरे हो सकती हो? -बहुत कम।
दूरी, 180 मीटर।
कृपया दिशा दोहराना।
एक सौ बयालीस डिग्री।
दल की गिनती, दो...
क़रीब 230 मीटर।
दल की गिनती, एक। 185 डिग्री।
-कृपया वह दोहराना। माफ़ करना। -दल की गिनती, एक। 185 डिग्री। 230 मीटर।
क़रीब 180 मीटर। दल की गिनती, एक। 256 डिग्री।
मैं एक हज़ार वाले चार के दल पर हूँ।
-दिशा क्या थी? -पता नहीं।
ठीक है। चलो रुककर दोबारा शुरू करते हैं।
यह बहुत, बहुत तेज़ है, और मुझे इसे देखने के लिए वाक़ई समय नहीं मिला है।
जानती हूँ। और यह...
चलो उन सबको हटाकर दोबारा शुरू करते हैं।
हालांकि वह मुश्किल था, लेकिन उससे ज़्यादा आसान था।
उन सब में से एक जानवर को फोकल फॉलो करने के मुक़ाबले?
हाँ। उन्हें देखो। उसे देखो ज़रा।
ठीक है। सर्वेक्षण शुरू करते हैं।
ठीक है। दल की गिनती, तीन। 159 डिग्री।
मैं हमें देखना चाहती हूँ।
-हमने प्लेबैक करना कब शुरू किया था? -ग्यारह बजकर बत्तीस मिनट पर।
-यह ठीक लग रहा है। -मेरे ख़्याल से यह हम हैं। यह शांत है।
लेकिन फिर, यह एकदम सटीक मिल जाता है।
एकदम सटीक मिल जाता है। ओह, हाँ। यह सुनने में बहुत वास्तविक है।
हाँ।
-वह हम नहीं हैं। -नहीं, हम नहीं हैं।
-नहीं, हम यहाँ हैं। यह हम हैं। -हाँ।
मेरे ख़्याल से व्हूप उनके लिए एक तरह का हैलो है।
शायद, "हैलो, मैं... "
जिससे सवाल उठता है...
अगर हर व्हेल का अपना व्हूप है...
क्या वे उससे एक-दूसरे की पहचान कर सकती हैं?
इसीलिए मैं इस ध्वनि को बजा रही हूँ।
बातचीत शुरू करने से पहले...
अपना परिचय देना बेहतर होता है।
तो हमें यहाँ और क्या मिला?
हम देखना चाहते थे अगर वे हमारे व्हूप करने से पहले व्हूप कर रही थीं, है ना?
-वह हम हैं। -और वह हम हैं।
हमारे व्हूप करने से पहले बहुत ज़्यादा व्हूप सुनाई नहीं दे रहे हैं।
वे वापस आवाज़ देने पर ज़ोर देती हैं।
अब, यह बस एक संयोग हो सकता है।
दोबारा शुरू कर रही हैं।
-ओह, लियाना। -क्या हुआ?
-यहाँ आओ। -ठीक है।
-मैगी। हमें धक्का दो। -हे भगवान।
-हम ज़मीन छू रहे हैं।
यह चरमरा रहा है।
मैं मदद नहीं करूँगी। मैं इसमें हिस्सा नहीं लूँगी।
अगर कुछ गड़बड़ हुई तो मैं अदालत नहीं जाऊँगी।
हम ज़मीन पर हैं? मेरे ख़्याल से हम ज़मीन पर हैं।
मैं यहाँ खड़ी रहकर निर्णय करूँगी।
तुम कह रही हो हम झूल नहीं सकते हैं?
ख़ैर, अगर हम उस तरफ़ जाएँ, वहाँ ज़मीन नीची है, है ना?
-तैयार? -हे भगवान। आँसू आ गए।
हे भगवान। हँसी के मारे जान निकल जाएगी।
ओह, हाँ। ओह, मैगी।
-यह लो, ध्यान से। -यह एक ख़राब विचार लग रहा है।
-तुम अपने पैर ऊपर रख सकती हो? -शायद।
मुझे यक़ीन है अगर तुम डंडे को और ऊपर पकड़ो... हाँ।
हाँ, तुम्हें बस कूदना पड़ेगा।
कूद कर टाँगों से पकड़ो। हे भगवान।
हे भगवान। उसे पेड़ से मत टकराने देना।
जो चीज़ें मुझे यहाँ अच्छी लगती हैं,
मैं अपने घर में वैसा ही करती हूँ।
जैसे क्या?
जैसे, मेरे पास इंटरनेट नहीं है।
हाँ। तुम्हारे घर पर इंटरनेट नहीं है?
-हाँ, मेरे घर पर इंटरनेट नहीं है। -हाँ।
मेरे घर पर वाक़ई बहुत शांति है।
मैं शोर से बहुत दूर हूँ,
तो जब मैं बाहर क़दम रखती हूँ, सुनने में वह थोड़ा...
हाँ।
जब मैं सुबह सोकर उठती हूँ, ऐसा लगता है किसी टेंट में उठ रही हूँ।
हाँ। यहाँ से वापस जाना और भी ज़्यादा मुश्किल होता है।
वास्तविकता और असली दुनिया की
वापस आदत डालने में कई दिन लगते हैं, और यह बस...
यहीं मैं... यही बात है, कि मुझे नहीं लगता वह वास्तविकता है,
मुझे लगता है यह वास्तविकता है।
यही असली दुनिया है।
हाँ, लेकिन यह वह असली दुनिया नहीं है जिसमें हम हर समय रहते हैं।
-हाँ। -तो हमें इससे पहले की
रोज़मर्रा ज़िंदगी की वापस आदत डालनी पड़ती है।
और वह मुश्किल है।
कुछ चीजें जो हम करते हैं वे जन्मजात नहीं हैं।
वे सीखी गई हैं।
वे हमें बताती हैं हम किससे जुड़े हुए हैं।
और हम कहाँ के हैं।
आज हमने काम किया। आज हम एक बढ़िया दल थे।
हाँ।
हमने एक-दूसरे का अच्छा ख़्याल रखा।
हम बहुत हँसे।
आज हम बहुत हँसे।
तुम चाहती हो मैं तुम्हारे बाल काटूँ?
हम इन चीज़ों को संस्कृति कहते हैं।
सबसे पुरानी संस्कृतियाँ इंसानी नहीं हैं।
वे समुद्र से हैं।
पीढ़ियों से, शोधकर्ताओं को लगता था वे एकांतवासी हैं
क्योंकि उन्हें साथ में नहीं देखा गया था।
लेकिन वे युगों से अकेली नहीं हैं।
चार करोड़ साल पहले, उनके दिमाग़ तेज़ी से विकसित हुए।
हमारे सीधे खड़े होकर चल पाने से पहले।
हमारे आग जलाने से पहले।
चेतना बढ़ी क्योंकि वे सामाजिक बन गए।
ख़ुद से और समाज से जुड़े हिस्से
किसी भी और दिमाग़ के मुक़ाबले ज़्यादा विस्तृत हो गए।
जिसमें हम शामिल हैं।
देखने और सुनने की चेतना आपस में मिल गईं।
जिससे व्हेल एक-दूसरे को ध्वनि से माध्यम से देख सकती हैं।
व्हेल अँधेरे में रिश्ते बनाने लायक विकसित हो गईं।
-एक पूँछ। -कहाँ... बायीं तरफ़ पूँछ!
एक वहाँ है और एक वहाँ है।
ठीक है। एक बजकर पचास मिनट पर रिकॉर्डिंग।
ठीक है, गीत गा रही है।
यह आवाज़ें वाक़ई...
इनमें सब कुछ विस्तार से सुन सकते हैं, यह शानदार है।
हमें ठीक यही चाहिए। यही है। यही वाली है!
यही वाली है। हम एक घंटे तक तार को पकड़े रहेंगे।
हम... यह हमारा ख़ज़ाना है।
-मतलब, इस साल की यही हमारी उम्मीद है। -हाँ।
जो गीत हमने रिकॉर्ड किया, वह उससे अलग है जिसका मैं पीछा कर रही थी।
एक नया गीत जो मैंने पहले कभी नहीं सुना है।
दक्षिण पसिफ़िक में बीस सालों से गीत रिकॉर्ड करने में,
मैंने ऐसा पहली बार होते देखा है।
लेकिन मुझे नहीं लगता यह कोई अनियमितता है।
इस गीत में जटिल संरचना है और पूरी तरह से गठित थीम हैं।
शायद फ्रेंच पोलीनीशिया नक़्शे का अंत नहीं है।
तीस में से तेरह बहु-व्हेल प्लेबैक पूरे हो गए हैं
बीस दिन बाकी हैं
एक हफ़्ते में, लियाना और मैगी वापस अपने काम पर लौट जाएँगी।
लेकिन मेरे ख़्याल से हम आख़िरकार समझने लगे हैं।
चूँकि हमने एक व्हेल की बजाय दर्जनों का पीछा शुरू कर दिया है,
सबसे मुश्किल बात है आँखों से दूरी का अनुमान लगाना।
तो हर सुबह हम अभ्यास करते हैं।
-ठीक है, मेरा अनुमान। -ठीक है।
-मैं... -ठीक है, तुम पहले।
मेरे ख़्याल से करीब 100 मीटर।
-मैंने 135 कहा था। -मैं 135 देख पा रही थी।
एक सौ सत्तर।
मुझे लगा 135 से 180... मेरा यही अनुमान था।
वाक़ई? मुझे 90 से 135 की दूरी लगी।
-अच्छा। ठीक है। -मैं ग़लत हूँ।
-एक सौ पैंतीस से 180। -मेरे ख़्याल से 135 से 180।
ठीक है, दूरी... हे भगवान, हिलना मत।
यह 120 है।
-यह थोड़ा कम है। -हाँ।
हम दूरी को ज़्यादा आंक रहे हैं।
-तैयार? -हाँ।
-सत्तर। -मेरे ख़्याल से 70 मीटर है।
-नब्बे मीटर से कम है। -पैंसठ।
-ठीक है। बेहतर लग रहा है। -हम... हाँ।
-आज गर्मी है। -मुझे बहुत अजीब लग रहा है।
तुम आज बहुत, मतलब,
-खेत में जाने वाली लड़की जैसी लग रही हो। -वाक़ई?
एक छोटे जूड़े और काले कपड़ों के साथ।
ख़ैर, वह इसलिए ताकि काले रंग में पसीने के दाग़ ना दिखाई दें,
और मैं अपने बाल टोपी के अंदर डाल सकूँ।
ज़रूरत का फैशन।
-ज़रूरत का फैशन। -हाँ।
मैंने लगभग छह दिनों से शर्ट नहीं बदली है।
यह कितनी शानदार हैं। यहाँ कितनी सारी व्हेल हैं।
बस वहाँ, और वहाँ, और वहाँ, और वहाँ, और वहाँ, और...
वाक़ई?
लियाना। पीछे से ईंधन निकल रहा है।
-ठीक है, चलो वापस चलें। -हाँ।
यह काम कर रही है।
हाँ, हाँ।
पता नहीं कहाँ से रिसाव हो रहा है,
तो मुझे उसका पता लगाना होगा।
लेकिन मुझे पता है जब मैं ईंधन डालती हूँ, तो ग्रहण ठीक है,
लेकिन कुछ हो रहा है। मेरे ख़्याल से...
अभी अनुमान भी नहीं लगाऊँगी। लेकिन मैं इस पर काम कर रही हूँ।
ठीक है।
बस यह जान लो, शायद अगले कुछ घंटों के लिए,
मेरे पास कोई अतिरिक्त समय नहीं होगा,
और समस्या सुलझ जाने तक मैं उसे सुलझाने में लगी रहूँगी।
-समझ गई। -ठीक है।
क्षेत्र में लियाना और मैगी के बाकी बचे दिनों में,
दल प्लेबैक करने में असमर्थ रहा
क्योंकि इंजन ख़राब हो गया।
दूसरा हफ़्ता
हाँ, करीब बीस मिनट हो गए हैं।
फूँक।
चल रही है।
ओह, हाँ। और फिर से।
फूँक।
-कहाँ? फूँक? -फूँक?
हाँ, हाँ।
सुनना शुरू कर रहे हैं।
वह गा नहीं रही है।
वह गा नहीं रही है। जानती हूँ, जानती हूँ।
वह, मतलब, ठीक वहीं है, लेकिन... जानती हूँ।
-इसे ढूँढना बहुत मुश्किल है। -हाँ।
और तुम्हें बस...
या तो वे वहाँ पर होंगी और गा रही होंगी या नहीं होंगी।
डॉ. माइकल पूल मरीन इकोलॉजिस्ट
तो वह कह रहा है मरीना डे वयारे पर 4:00, 4:30 बजे।
-कल? -हाँ।
चलो करते हैं। मैं तैयार हूँ। बढ़िया।
चार, दो...
मैंने अभी कहा हमारे पास कोई अच्छा गीत नहीं है,
लेकिन अच्छा हुआ हम बाहर हैं, और यह अच्छा अभ्यास है।
और यह सिरा महत्वपूर्ण है। वह हाइड्रोफ़ोन है।
हाँ, यह हाइड्रोफ़ोन है। हम यह करते हैं, जब हम इसे बाँधते हैं,
हम हाइड्रोफ़ोन ऊपर रखते हैं और उसकी पूँछ नीचे।
तो ज़मीन पर वजन रहता है और एक बुई, या... हाँ।
हाँ। हम इसे वहाँ रीफ़ पर रखेंगे और वहाँ बहुत मछलियाँ हैं।
-कुछ बढ़िया आवाज़ें मिलेंगी। -ठीक है।
मतलब, वैसा बहुत कुछ सुनने मिलेगा, और...
-वहाँ स्नैपिंग झींगा है, लेकिन... -हाँ।
बस जब तक पास में एक गायक व्हेल मिल जाए, बाकी सब पीछे छूट जाएगा।
मैं यह पता लगाने की
पूरी कोशिश कर रही हूँ कि क्या यहाँ कुछ अलग हो रहा है।
ठीक है।
हाँ।
आज दस सितंबर है,
और अभी हम मोरिया की रीफ़ के पास ही हैं।
अगर आपको मिले, तो यह आवाज़ डॉ. एलेन गारलैंड की है,
यूनिवर्सिटी ऑफ़ सेंट एंड्रयूज़ से।
हम समुद्री तल पर हाइड्रोफ़ोन रख रहे हैं,
इस उम्मीद में कि कोई गायक व्हेल करीब आएगी।
ठीक है। मैं इसे छोड़ूँगी। हाँ। ठीक है।
हम अपने संवाद को "भाषा" कहते हैं।
हमें लगता है व्हेल कुछ अलग करती हैं।
पानी के नीचे, ध्वनि आधे घंटे में क्षितिज तक पहुँच सकती है।
या कुछ ही मिनटों में और कुछ फ़ीट की दूरी पर ख़त्म हो सकती है।
ध्वनियाँ लगातार आती रहती हैं...
अलग-अलग जगहों और समय से।
और किसी तरह हंपबैक आवाज़ की वह दुनिया समझ लेती हैं
जहाँ अतीत और वर्तमान सब एक साथ चला आता है।
यह जैसे यह जानना है कि हर सितारा समय में कब बना था...
बस अपने कानों के ज़रिये।
दूसरे इंजन के आने का इंतज़ार करते समय,
मिशेल की दोस्त और सहकर्मी
उसका काम ख़त्म करवाने के लिए आती है।
नैटली मैस्टिक जेन्सन पीएचडी छात्रा, मरीन इकोलॉजी
-मैंने कितनी व्हेल टैग की हैं? -कुल छह।
कुल छह। व्हेल, व्हेल...
दो का दल, तीन का दल, और वहाँ एक अकेली। है ना?
हाँ।
-ऐसा बहुत होता है। -हाँ।
ठीक है।
-ठीक है। -मेरे तीन मिनट के अवकाश का समय हो गया?
हाँ।
छलाँग लगाती व्हेल!
-ख़ैर, हमारा काम ख़त्म हो गया है। -हाँ, लेकिन हम उसे देख सकते हैं।
खाने का समय हो गया। स्नैक लाओ, स्नैक लाओ।
-यह लो, चीज़ पेस्ट्री। -बढ़िया। शुक्रिया।
हाँ।
फिर एक और सर्वेक्षण करने से पहले हम कितनी दूर जाएँगे?
-एक घंटा या चार मील। -चार मील।
बढ़िया।
हम एक दिन में कितने सर्वेक्षण करने की कोशिश करते हैं?
-चार। -चार।
हम घर पहुँचने तक कितने भूखे हो जाएँगे?
-बहुत। -बहुत भूखे।
इस फाइल में बहुत कुछ हो रहा है।
मुझे आश्चर्य नहीं है। यहाँ बहुत सारी व्हेल हैं।
यह आधी फीडिंग पुकार है।
उसे आर्चेस कहते हैं, और फिर एक ड्रॉपलेट।
व्हूप, फीडिंग पुकार, ड्रॉपलेट।
ड्रॉपलेट, ड्रॉपलेट, ड्रॉपलेट।
फीडिंग पुकार, ड्रॉपलेट, ड्रॉपलेट, ड्रॉपलेट।
इनमें से कितनों के नाम तुमने रखे हैं?
यह सब नाम मैंने ही दिए हैं।
पता है हम उस पुकार को क्या कहते हैं?
हाथी।
नहीं, क़रीब है। ऐसी आवाज़ करने वाला दूसरा जानवर है। शायद मर चुका हो।
-मैमथ। -और क़रीब।
वूली मैमथ।
नहीं, इसे ब्रॉन्टोसॉरस कहते हैं।
"शायद" मर चुका हो?
बेशक़ मर चुका है।
तुमने मुझे फँसाया।
इनसे वाक़ई ब्रॉन्टोसॉरस की याद आती है।
-ब्रॉन्टोसॉरसों की। -सही कहा।
-यह सुनने में ब्रॉन्टोसॉरस जैसा है। -हाँ, है।
नया इंजन आने में और तीन दिन लगेंगे।
हम इस सवाल का जवाब देने की कोशिश कर रहे हैं, "क्या व्हूप एक संपर्क पुकार है?"
और हमारे पास समय कम है।
हम एक रिकॉर्ड बना रहे हैं।
ताकि कम से कम हम दुनिया को
और आने वाली पीढ़ियों को दिखा सकें
कि यहाँ कुछ ख़ूबसूरत था।
इन सवालों का जवाब देने के लिए, मुझे ख़ुद को समाज से दूर करना पड़ेगा।
और उस दुनिया में रहना पड़ेगा जहाँ जानवरों का राज है।
और यह किसी त्याग जैसा नहीं लगता है।
यह आज़ादी जैसा लगता है।
मैं जानती हूँ मैं घर जाने तक बदल जाऊँगी।
और मुझे नहीं पता अगर वह व्यक्ति...
मेरी पहली वाली भूमिका में बैठ पाएगा।
जैसे, मैं एक महीने के लिए अंटार्कटिका गई थी
और एक कुत्ते और एक पार्टनर वाले घर में आई
जहाँ मैं अब फिट ही नहीं होती थी।
और मुझे उन्हें छोड़ना पड़ा।
और मुझे डर है ऐसा दोबारा होगा।
-पता है? -हाँ।
मुझे डर है मैं उस भूमिका में फिट नहीं होऊँगी जो यहाँ आने से पहले मेरी थी।
तुम्हें उसे छोड़ना पड़ेगा,
लेकिन सिर्फ़ शारीरिक रूप से ही नहीं, दिमाग़ी रूप से भी छोड़ना पड़ेगा।
तुम क्षेत्र में सात वजहों के लिए आई हो।
क्या तुम्हें वापस पुरानी ज़िंदगी में जाने का रास्ता मिला?
नहीं।
बल्कि...
मैं उल्टा करती हूँ, मैं घर की वह चीज़ें लेती हूँ जो मुझे प्यारी हैं,
जैसे तुम, और उन्हें यहाँ ले आती हूँ।
जो ज़्यादा तुक की बात है।
क्योंकि इंसान के रूप में यह ज़्यादा सुरक्षित जगह है।
तीसरा हफ़्ता
मैंने मौसम में इतनी देर से इतनी कम व्हेल कभी नहीं देखी हैं।
और हम बस एक साफ़ रिकॉर्डिंग बना पाए हैं।
ठीक है। हाइड्रोफ़ोन नीचे जा रहा है।
-अच्छे से जा रहा है। -बढ़िया।
मैं जानकारी लिखती हूँ,
क्योंकि हम यहाँ ज़रूरत से ज़्यादा समय के लिए नहीं रुकना चाहेंगे।
मुझे समय बताओगी? मैं अब सुन रहा हूँ।
आठ बजकर उनतीस मिनट।
-ठीक है, रिकॉर्ड हो रहा है। -बढ़िया।
यह निराशाजनक है।
यहाँ पानी की इतनी ज़्यादा आवाज़ है। और बहुत ज़्यादा छपक रहा है।
मेरे ख़्याल से शायद हमें 25 डेसिबेल पर रोकना पड़ेगा। मैं बस... यह बहुत...
यह चुनौतीपूर्ण होता जा रहा है।
मैं इस सब से बहुत थक चुकी हूँ।
यह बात करना कि यह मुश्किल है, चुनौतीपूर्ण है,
कभी-कभी कमज़ोरी की निशानी हो सकती है।
ख़ासकर इस क्षेत्र में महिला होने के नाते, मैं कोई कमज़ोरी नहीं दिखाना चाहती हूँ।
इस साल मैंने वादा किया था मैं सिर्फ़ दो हफ़्तों के लिए क्षेत्र कार्य के लिए जाऊँगी।
मुझे मैट की याद आती है।
ऐसा लगता है हमें एक-दूसरे का चेहरा देखे हुए ज़िंदगी बीत गई।
तीस में से उन्नीस प्लेबैक पूरे हो गए हैं छह दिन बाकी हैं
आज मंगलवार, 27 अगस्त है।
मैं डॉ. मिशेल फ़ोरने हूँ,
यहाँ लगभग डॉक्टर बन चुकी नैटली मैस्टिक के साथ हूँ।
अच्छा। ठीक है।
क्या वह... दूसरों के करीब है?
बहुत सारी, बहुत सारी व्हेल हैं। यहाँ बहुत सारी व्हेल हैं।
-ठीक है। -यह मेरी पसंदीदा समस्या है।
यह एक अच्छी समस्या है। उन्हें देखो।
देखो!
बढ़िया।
ठीक है, नीले को लंगर से बाँध दिया है।
नीला वाला अब पानी में है।
नीला वाला पानी में है।
क्या iPad में आवाज़ पूरी बढ़ी हुई है?
-हाँ। -बढ़ी हुई है?
-उसे दोबारा बजाओ। बज रहा है? -बज रहा है।
-हमने इसे पानी में नहीं डाला। -धत्।
-ठीक है, बंद करो। -अरे, नहीं।
ठीक है। तुम तैयार हो?
पता नहीं। वह काफ़ी तनावपूर्ण था।
-हाँ, तैयार। -ठीक है। चलो।
एक। दो। तीन, चार, पाँच।
छह, सात, आठ, नौ, दस, ग्यारह।
तैयार? और शुरू करो।
यहाँ दो का दल है।
तीन अकेले हैं। एक चार का दल है। और दो का।
ठीक यहाँ। मेरे ख़्याल से यहाँ एक है।
सर्वेक्षण नंबर 26।
समय हो गया।
दल की गिनती, तीन। 145.6 डिग्री।
दल की गिनती, दो। 356.1 डिग्री।
एक अकेली।
डिग्री 129.6।
दो सौ से पाँच सौ तक।
पहली बार मुझे अपनी उम्र का एहसास हो रहा है।
और मुझे एक बच्चा चाहिए।
जब तुम क्षेत्र में रहोगी तो अपने बच्चे का क्या करोगी?
तुम उसे यहाँ लेकर आओगी।
यह एक मुश्किल सवाल है।
यह मेरे क्षेत्र कार्य पर निर्भर करेगा।
इस पर निर्भर करेगा कि उस क्षेत्र कार्य के समय मेरा पार्टनर कैसा है।
अगर ऐसा पार्टनर हो जो मेरे साथ क्षेत्र कार्य में आ सके, तो हाँ।
अगर मेरे पास सहारा देने वाले लोग हों।
मतलब, मैं वाक़ई गंभीर हूँ।
-हम एक महीने का क्षेत्र कार्य करेंगे। -हाँ।
और कोई बच्चों के साथ बेर चुनेगा,
और पैनकेक बनाएगा, और कपड़े धोएगा,
और दिन का खाना बनाएगा, और नाश्ते के बर्तन धोएगा।
और फिर हम अपने सर्वेक्षणों से वापस आएँगे
और अगले दिन बच्चों के साथ मेरी बारी होगी।
मतलब, एक को यहाँ रखो, और दो हाथ पकड़ो
और अगर वे गिर गए, तो गिर गए, उन्हें वापस उठा लो।
हाँ।
और फिर पहिया घूम जाएगा, और अब घर पर रहने की तुम्हारी बारी है।
-हाँ। यह सुनने में शानदार है। -हाँ।
क्या तुम सोच रही हो तुम कितना थक जाओगी?
बस एक महीने की बात है।
एक महीने के लिए नौ घंटे तक जहाज़ पर काम करना,
घर आना, बिल्कुल सो नहीं पाना।
मेरे ख़्याल से हमारे क्षेत्र में इसके कोई अच्छे उदाहरण नहीं हैं।
हमें किसी उदाहरण की ज़रूरत नहीं है।
ठीक है। ठीक है।
ठीक है।
-उसने मुझसे कहा इस तरफ़। -कोई गायक मिला?
-हाँ? -वह गा रही है।
-हमारे जाने के बाद... -ठीक है। हाँ।
...और वे गाना बंद कर देंगी...
-ठीक है। तो हम जाएँगे... हाँ। -हाँ, ठीक है।
-क्योंकि पिछली बार दोबारा शुरू कर दिया था। -हाँ, ठीक है।
ठीक है। मेरे ख़्याल से... हाँ। अब समझ आया, क्योंकि हमने सुने...
हमने काफ़ी बढ़िया गीत सुने थे, तो अगर वह वहाँ से पास है, मैं... हाँ।
ठीक है।
अंदर डाल रहा हूँ।
मुझे लगता है हम सही दिशा में जा रहे हैं।
मेरे ख़्याल से उसकी आवाज़ तेज़ हो गई है।
हाँ, हम बेशक़ सही दिशा में जा रहे हैं।
हाँ।
ठीक है।
यह वही गीत है जो हमने ऑस्ट्रेलिया में सुना था।
जिसका हम इस साल पीछा करते आ रहे हैं।
जिसका मतलब यहाँ कम से कम दो अलग-अलग गीत हैं।
एक सांस्कृतिक मिलाप।
यह व्हेल पश्चिम से आया गीत गा रही है।
लेकिन दूसरा गीत ज़रूर कहीं और से होगा।
और इसके बाद सबसे क़रीबी समुदाय इक्वाडोर के पास है।
पाँच हज़ार मील पूर्व की ओर।
जिसे मैं दक्षिण पसिफ़िक में अभूतपूर्व गीत साझा करना समझ रही थी,
हो सकता है वह वैश्विक सांस्कृतिक नेटवर्क का सिर्फ़ एक हिस्सा हो।
हज़ारों दिमाग़ पृथ्वी के सबसे जटिल ध्वनि संबंधी पैटर्न
सीख रहे हैं और साझा कर रहे हैं।
ऐसे विकास का परिणाम जो हमारे विकास से करोड़ों साल पुराना है।
व्हेल संस्कृति का अध्ययन शायद ख़ुद के बारे में देखना ज़्यादा हो सकता है।
अब से करोड़ों साल बाद
हम कैसे अलग तरह से जुड़ सकते हैं।
हम पता लगाने जा रहे हैं...
अगर यह इस पर काम किया।
वह वाला वहाँ शुरू होता है। ठीक है।
तो पहले वाले पूर्व चरण में, यहाँ एक, दो...
तीन ग्राउल हैं।
कोई व्हूप नहीं हैं।
दूसरे पूर्व चरण में, यहाँ एक, दो, तीन व्हूप हैं।
दौरान वाले चरण में, यहाँ एक, दो,
तीन, चार, पाँच, छह, सात...
आठ, नौ, दस, ग्यारह...
बारह, तेरह हैं।
यहाँ तेरह हैं।
-यह कमाल का है। है ना? -यह बहुत कमाल का है।
वे तुमसे वापस बात कर रही हैं।
मैं सोचती रहती हूँ यह काम नहीं करेगा।
मैं बहुत ख़ुश हूँ। बहुत ख़ुश हूँ!
प्राकृतिक दुनिया की भाषा समझना बहुत मुश्किल है।
यह सुनना और समझना कि वह ख़ुद से क्या कह रही है।
यह सभी उपग्रहों को आकाश की ओर मोड़कर बाहरी अंतरिक्ष से
संकेत सुनने के बराबर अनुपात की बात है।
डॉ. फ़ोरने का प्रारंभिक विश्लेषण दिखाता है
कि हंपबैक संपर्क करने और यह बताने के लिए कि वे कौन हैं
वाक़ई व्हूप का इस्तेमाल करती हैं।
उनकी सफलता एक रास्ता दिखाती है
कि व्हेल आजीवन चलने वाले रिश्तों को कैसे बनाए रखती हैं।
डॉ. गारलैंड अंतर्राष्ट्रीय वैज्ञानिकों के साथ काम कर रही हैं
जो हंपबैक गीत का अध्ययन करते हैं।
एक-साथ, वे एक नक़्शा बना रहे हैं
कि कैसे व्हेल गीत पूरे ग्रह पर साझा किया जाता होगा।
डॉ. फ़ोरने और डॉ. गारलैंड दोनों इसे समझना जारी रखे हुए हैं
जो पृथ्वी पर संस्कृति और संचार की
सबसे पुरानी वैश्विक प्रणाली प्रतीत होती है।
उप-शीर्षक अनुवादक: मीनू